सामान्यता मैं लिखने से बचता हूँ पर कभी कभी शब्द घनीभूत होकर जेहन पर इतने भारी हो जाते है कि उनको केवल माध्यम बन उन्हें रास्ता भर देता हूँ |अपने आसपास के समय को जब संवेदनशील होकर देखता हूँ तो शब्दों की पीडाओं से भर जाता हूँ या फिर यूँ कहूँ कि शब्द जेहन में खदबदाते है जिससे हिये के भीतर कुछ दाजने सा लगता है |उस दाज को जब पन्ने पर शब्दों में ढालता हूँ तो मई जून के तपते रेगिस्तान में पहली बारिश के बाद धोरे से उठती ठंडक सी महसूस होती है |यह शब्द कभी कहानी,कविता,रिपोर्ताज के आकार में ढलने लगते है |लेकिन पीडायें बेहद निजी होती है तो वो डायरी में ही उतरती है |